
Ана М. Петровић је виши научни сарадник у Географском институту „Јован Цвијић“ САНУ, у оквиру одељења Физичке географије, где се бави истраживањима у области хидрологије.
Њена експертиза обухвата хидролошке екстреме. Истраживачки рад усмерен је на феномен бујичних поплава у брдско-планинским сливовима, са посебним нагласком на његову просторну и временску карактеризацију, реконструкцију бујичних поплава у прошлости и утицај антропогених фактора, укључујући и хидролошко моделирање, процену проноса наноса и ерозије земљишта у сливу.
У свом раду примењује квантитативне, статистичке и просторне методе, у циљу дубљег разумевања савремених хидролошких процеса и појава.
Најзначајнији научни допринос остварује у области хидрологије токова брдских и планинских подручја.

